polyglot-tagger/wikipedia-language-snippets-filtered huggingface dataset:
Minn dan il-perjodu nstab taħt il-bitħa ta' palazz tal-perjodu ta' Mycenae, struttura ċirkolari imponenti b'dijametru ta' 28 metru, li x'aktarx li kienet post iffortikat ta' refuġju għall-abitanti tal-belt fiż-żminijiet ta' gwerra, u/jew residenza ta' re.
Madankollu, il-perjodu ta' wara tal-iskavi kienu f'idejn Wilhelm Dörpfeld, id-direttur tal-Istitut Arkeoloġiku Ġermaniż f'Ateni; f'dan iż-żmien il-fdalijiet tal-palazz ta' Tiryns ġew datati skont l-oriġini reali tagħhom.
Skont it-tradizzjoni tal-qedem, is-swar inbnew miċ-Ċiklopi peress li ġganti ta' saħħa sovraumana setgħu olzaw il-ħaġar enormi tagħhom, għalkemm l-istoriċi kontemporanji esprimew ix-xettiċiżmu tagħhom li ċ-Ċiklopi kellhom xi rwol sinifikanti fil-kostruzzjoni.
Is-sit qabad it-triq tan-niżla fl-aħħar tal-perjodu ta' Mycenae, u kien ġie abbandunat għalkollox sa żmien iż-żjara ta' Pausanias fis-seklu 2 W.K. Dan is-sit, li ġie skavat minn Heinrich Schliemann fl-1884-1885, għadu fil-mira ta' skavi kontinwi mill-Istitut Arkeoloġiku Ġermaniż f'Ateni u mill-Università ta' Heidelberg.
Id-diżastru li affettwa ċ-ċentri tal-perjodu ta' Mycenae fl-aħħar ta' Żmien il-Bronż affettwa lil Tiryns ukoll, iżda mill-evidenza hemm ċertezza li ż-żona tal-palazz kienet abitata b'mod kontinwu mill-bidu tal-perjodu Arkajku, sa nofs is-seklu 8 Q.K. (ftit iktar 'il quddiem inbena tempju fuq il-fdalijiet tal-palazz).
Il-megaron famuż tal-palazz ta' Tiryns għandu sala kbira ta' lqugħ, u l-kamra prinċipali tiegħu kellha tron mal-ħajt tal-lemin u fuklar ċentrali b'erba' kolonni tal-injam maġenbu bi stil Minoan li kienu jservu bħala riffieda għas-saqaf.
Tiryns (pronunzjata /ˈtɪrɪnz/ jew /ˈtaɪrɪnz/; bil-Grieg Antik: ; bil-Grieg Modern: ) huwa sit arkeoloġiku tal-perjodu ta' Mycenae li jinsab f'Argolis fir-reġjun Peleponniż tal-Greċja, u huwa l-post li skont il-leġġenda l-eroj mitoloġiku Erakle wettaq it-Tnax-il Sfida tiegħu.
L-iżjed sit reċenti li tniżżel fil-lista kien il-foresta ta' Janj fl-2021, bħala estensjoni tas-sit Foresti Antiki u Primordjali tal-Fagu tal-Karpazji u ta' Reġjuni Oħra tal-Ewropa, li huwa sit transnazzjonali kondiviż bejn 18-il pajjiż Ewropew.
Il-każ ta' Garics qasam sentiment pubbliku Ungeriż, il-profil għoli tal-plejer seta' jintagħżel minn tim nazzjonali ieħor barra l-Ungerija, dan il-każ ġie meqjus bħala nuqqas min-naħa tal-Federazzjoni tal-Futbol Ungeriż minħabba li ma kkunsidrawx l-għażla fil-ħin għat-tim nazzjonali.
Għalkemm twieled fl-Ungerija, Garics mar jgħix ġewwa Vjenna meta kellu 14-il sena u beda l-karriera tal-futbol tiegħu mat-tim Awstrijakk Rapid Vienna fl-2002; matul l-ewwel staġun tiegħu bħala żagħżugħ huwa għamel żewġ apparenzi.
Il-kolonja kienet isservi ta' fortizza strateġika fil-fruntiera fir-rokna tal-Grigal tal-Italja Trans-Padana u kienet maħsuba biex tipproteġi lill-Veneti, alleati leali ta' Ruma matul l-invażjoni ta' Annibale fit-Tieni Gwerra Punika u matul il-Gwerer ta' Illirija.
Il-kolobja serviet bħala ċittadella biex tikkontrolla l-avvanzar fil-Gallija Ċisalpina ta' popli oħra ta' theddida, bħall-Karni ostili fil-Grigal mill-art li issa hija magħrufa bħala Carnia u bħat-tribujiet Istrijani fix-Xlokk mill-art li issa hija magħrufa bħala Istria.
Fil-fatt, is-sit magħżul għal Aquileia kien xi sitt kilometri lil hinn minn fejn huwa stmat li 12,000 nomadu Tawrixxiku Ċeltiku kienu ppruvaw jinsedaw ruħhom fil-183 Q.K. Madankollu, mis-seklu 13 Q.K., is-sit ta' Aquileia kellu importanza kummerċjali wkoll bħala l-aħħar punt tal-kummerċ Baltiku tal-ambra .
Meta l-patrijarka li kien qed jirresjedi fi Grado rrikonċilja ma' Ruma fis-606, dawk li kienu qed ikomplu bix-Xiżma tat-Tliet Kapitoli, filwaqt li rrifjutaw it-Tieni Kunsill ta' Kostantinopli, eleġġew patrijarka f'Aquileia.
B'hekk, id-djoċesi essenzjalment ġiet maqsuma f'żewġ partijiet, bil-patrijarkat kontinentali ta' Aquileia taħt il-protezzjoni tal-Lombardi, u l-patrijarkat gżira ta' Aquileia bis-sede fi Grado taħt il-protezzjoni tal-eksarkat ta' Ravenna u iktar 'il quddiem tad-Doġi ta' Venezja, bil-kollużjoni tal-Lombardi.
Is-suċċessjoni tal-patrijarki f'Aquileia kompliet bix-xiżma sas-699 W.K. Madankollu, għalkemm żammew it-titlu ta' patrijarka ta' Aquileia, huma ċaqilqu r-residenza tagħhom l-ewwel f'Cormons u mbagħad f'Cividale.
Fl-aħħar tas-seklu 4, Awsonju semma lil Aquileia bħala d-disa' belt fost il-bliet il-kbar tad-dinja, u qabilha għażel lil Ruma, Kostantinopli, Kartaġni, Antjokja, Lixandra, Trier, Mediolanum, u Capua.
Aquileia ; bis-Sloven: Oglej; bil-Friulan: Olee / Olea / Acuilee / Aquilee / Aquilea; bil-Venezjan: Aquiłeja / Aquiłegia) hija belt Rumana antika fl-Italja, fit-tarf tal-laguni tal-Adrijatiku, xi 10 kilometru mill-baħar, fuq ix-xmara Natiso , l-fluss tal-ilma tagħha nbidel kemxejn minn żmien ir-Rumani.
Illum il-ġurnata, il-belt hija waħda żgħira , iżda kienet kbira u prominenti fl-Antikità Klassika u waħda mill-ikbar bliet fid-dinja b'popolazzjoni ta' xi 100,000 ruħ fis-seklu 2 W.K. Aquileia tħaddan wieħed mis-siti arkeoloġiċi prinċipali tat-Tramuntana tal-Italja.
F'qasir żmien it-toroq ikkollegaw lil Aquileia mal-kolonja Rumana ta' Bologna x'aktarx fil-173 Q.K. Fil-148 Q.K. ġiet ikkollegata ma' Genova permezz tal-Via Postumia, li kienet tgħaddi tul il-pjanura Padana kollha minn Aquileia għal jew qrib Opitergium, Tarvisium, Vicetia, Verona, Bedriacum, u l-aħħar tliet kolonji Rumani ta' Cremona, Placentia, u Dertona.
Madankollu, meta fil-168 Marku Awrelju għamel lil Aquileia l-fortizza prinċipali tal-imperu kontra l-Barbari fit-Tramuntana u fil-Lvant, reġgħet laħqet il-qofol tagħha bħala kobor u f'qasir żmien kellha popolazzjoni ta' xi 100,000 ruħ.
Sadanittant, fil-169 Q.K., 1,500 kolonizzatur ieħor bil-familji tagħhom, immexxija mit-trijumvirat ta' Titus Annius Lucius, Publius Decius Subulo, u Marcus Cornelius Cethegus, insedjaw il-belt bħala tisħiħ tal-gwarniġjon.
L-iskoperta tal-minjieri tad-deheb ħdejn il-moderna Klagenfurt fil-130 Q.K. wasslet biex il-kolonja tkompli tiġbed l-attenzjoni, u malajr saret post ta' importanza kbir, mhux biss minħabba l-pożizzjoni militari strateġika tagħha, iżda bħala ċentru kummerċjali, speċjalment għall-prodotti agrikoli u għall-vitikoltura.
Fl-1027 u fl-1044, il-Patrijarka Poppo ta' Aquileia, li reġa' bena l-katidral ta' Aquileia, daħal fi Grado u seraqha, u, għalkemm il-Papa reġa' kkonferma l-Patrijarka ta' Grado, il-belt qatt ma reġgħet irkuprat għalkollox, għalkemm baqgħet tkun is-sede tal-Patrijarkat sat-trasferiment formali tagħha lil Venezja fl-1450.
Awgustu kien l-ewwel imperatur minn ħafna li żaru lil Aquileia, speċjalment matul il-Gwerer tal-Pannonja fis-sekli 12-10 Q.K. Kienet il-belt fejn twieled iben Tiberju fl-10 Q.K. Il-poeta Ruman Marzjal faħħar lil Aquileia bħala l-kenn u l-post ta' mistrieħ li tant xtaq għall-anzjanità tiegħu.
Il-motivi Bibbliċi ġew imħaddna fuq ġewwa tal-irziezet ta' Hälsingland, flimkien ma' ġrajjiet u ħrejjef lokali fix-xogħlijiet tal-arti u fl-istil tat-tiżjin ta' artisti-pitturi minn Dalarna, ikkaratterizzati minn motivi reliġjużi, żigarelli u fjuri kbar.
L-Irziezet Imżejnin ta' Hälsingland (bl-Ingliż: Decorated Farmhouses of Hälsingland; bl-Iżvediż: Världsarvet Hälsingegårdar) huwa Sit ta' Wirt Dinji tal-UNESCO li ġie ddeżinjat fl-1 ta' Lulju 2012 bħala l-ħmistax-il Sit ta' Wirt Dinji tal-Iżvezja.
Il-matmuriet il-kbar, il-kabini l-kbar tal-ħżin taz-zkuk, il-forġeriji, il-birreriji, l-imħażen tal-qmuħ u l-istalel kienu jirrappreżentaw ħafna mill-istrutturi esterni separati, li sal-aħħar tas-seklu 19 ġew sostitwiti b'binjiet multifunzjonali kbar b'diversi funzjonijiet taħt l-istess saqaf.
Ir-roti jipprovdu bosta benefiċċji possibbli meta mqabbla mal-vetturi bil-mutur, inkluż l-eżerċizzju fiżiku sostnut involut fiċ-ċikliżmu, parkeġġ aktar faċli, manuvrabbiltà akbar, u aċċess għal toroq, mogħdijiet tar-rota u mogħdijiet rurali.
F'Ġunju 2007, il-"Port tal-Qamar" fiċ-ċentru storiku ta' Bordeaux tniżżel fil-lista tas-Siti ta' Wirt Dinji tal-UNESCO bħala kumpless arkitettoniku u urban straordinarju u bħala rikonoxximent tal-importanza internazzjonali ta' Bordeaux matul l-aħħar 2,000 sena.
Il-belt ta' Bordeaux kellha popolazzjoni ta' 259,809 ruħ fl-2020 fi ħdan territorju muniċipali żgħir ta' 49 km2 , iżda flimkien mas-subborgi tagħha u l-irħula tal-madwar, iż-żona metropolitana ta' Bordeaux kellha popolazzjoni ta' 1,376,375 ruħ fl-istess sena , jiġifieri s-sitt belt l-iżjed popolata fi Franza wara Pariġi, Lyon, Marsilja, Lille u Toulouse.
Alessandro, li wara l-mewt tal-imgħallem tiegħu fl-1572 u ta' Giorgio Vasari fl-1574 seta' jiftaħar li kien fost l-ewwel pitturi ta' Firenze u jgawdi kunsiderazzjoni kbira mill-qorti, daħħal lil ibnu jaħdem miegħu ta' età żgħira, u saħansitra fl-1590 Cristofano ffirma l-ewwel tila tiegħu, ir-Ritratt tal-Konti Ugo di Toscana.
Taħt missieru tgħallem ħafna, u ddedika ruħu jikkopja t-tili ta' Raffaello u ta' fra Bartolomeo, jistudja x-xogħlijiet ta' il Bronzino, l-imgħallem ta' missieru, u ta' Ligozzi, u jimpenja ruħu fil-ħolqien tar-ritratti: dak ta' Francesco u Caterina de' Medici huwa tal-1596.
Cristofano, li kien iħares lejn l-eżempji ta' Cigoli u ta' Santi di Tito, maż-żmien u mal-evolviment tal-gosti tiegħu beda jippreferi bixra u kuluri inqas jgħajtu, u beda jħossu mhux sodisfatt bil-metodu bħal ta' Michelangelo u l-kuluri biedra ta' missieru, u beda jirrifjuta l-kritiki li beda jħoss li kienu qed jiskreditawlu xogħlu.
Fil-fatt, fis-sena 1600, ma baqax jaħdem taħt missieru u mar ipitter taħt Gregorio Pagani , esponent tal-iskola ta' Firenze tal-Manjeriżmu aħħari, li kien jipprova jgħaqqad il-kulur rikk tal-Venezjani mal-attenzjoni għad-disinn tipiku tal-Fjorentini.
L-arkata fiha kitba mnaqqxa ddedikata lill-Imperatur Tiberju fis-27 W.K. Flimkien mat-Teatru Ruman ta' Orange, l-Arkata Trijonfali tniżżlet fil-lista tas-Siti ta' Wirt Dinji tal-UNESCO fl-1981 minħabba l-preservazzjoni eċċezzjonali tagħha.
Fil-faċċata tat-Tramuntana , l-arċitravu u l-gwarniċ tal-arkata qegħdin iktar lura biex tħalli spazju għal kitba tal-bronż li ntilfet; tentattivi ta' rikostruzzjoni tat-test mit-tqegħid tal-grampuni għaż-żamma tal-ittri ma rnexxewx.
Il-ġibjun, flimkien mal-Ġibjun ta' Kakhovka, il-Ġibjun ta' Dnieper, il-Ġibjun ta' Kamianske, il-Ġibjun ta' Kremenchuk, u l-Ġibjun ta' Kaniv, ħoloq rotta fonda għall-ilma fuq ix-xmara.
Madankollu, il-ħolqien tiegħu kkontribwixxa wkoll għal problemi ambjentali sinifikanti bħat-tnaqqis fil-veloċità tal-fluss li jnaqqas l-ossiġenazzjoni tal-ilma, u dan iwassal għal impatt negattiv fuq il-bilanċ tal-ħlejqiet akkwatiċi.
Wieħed minnhom kien Teremtsi, fejn ir-residenti tal-villaġġ kienu pperswadew lill-awtoritajiet Sovjetiċi biex iħalluhom joqogħdu fil-villaġġ, iżda mbagħad iktar 'il quddiem fl-1986 kellhom jiġu evakwati minħabba d-diżastru ta' Chernobyl.
Minflok, permezz tal-politika tal-mitma, huwa ġiegħel l-insedjament mill-ġdid tas-sudditi tiegħu biex isaħħaħ il-kontroll tat-territorji eżistenti, iwettaq dmirijiet ta' intelligence, u jsaħħaħ iż-żoni fil-fruntiera sabiex ikollu kontroll fuq il-villaġġi li kien għadu ma ħakimx.
Verżjoni Spanjola tal-avvenimenti, spjegata fid-dettall mill-kronista Garcilaso de la Vega, li ġiet deskritta bħala mhux preċiża storikament, tissuġġerixxi li għall-ħabta tal-1170, Huayna Capac waqaf fil-wied tax-xmara Chili flimkien mal-armata tiegħu, u sejjaħ iż-żona Ari qepay li tfisser "Ejja nibqgħu hawn".
Arequipa kibret lejn il-Lvant taċ-ċentru storiku, u toroq ġodda bħal dik ta' Parra u ta' Siglo Veinte nbnew biex iċ-ċentru storiku jiġi kkollegat mal-kwartieri iktar ġodda, bħal Vallecito jew irħula li diġà kienu jeżistu bħal Yanahuara, li ġew assorbiti mill-espansjoni tal-belt.
Fit-2 ta' Settembru 1940, Francisco Mostajo bagħat ittra lis-Sindku tal-Belt biex jispjega l-fehmiet tiegħu rigward il-kulur tal-Bandiera ta' Arequipa, u bbaża d-dikjarazzjonijiet tiegħu fuq l-Att tal-Ġurament tar-Re Karlu III tal-11 ta' Awwissu 1788.
Fis-snin ta' wara, fil-belt kien hemm rewwixti u kolpi militari suċċessivi, li temmew bir-rebħa tal-forzi mmexxija minn Miguel de San Román kontra l-armata ta' Manuel Ignacio de Vivanco fil-Battalja ta' Paucarpata tad-29 ta' Ġunju 1857.
Matul il-perjodu tal-viċirè, il-belt kisbet importanza minħabba r-rwol straordinarju li kellha fl-ekonomija, u kienet ikkaratterizzata mill-fidelismo lejn il-Kuruna Spanjola, li wassal biex Arequipa tingħata ġieħ b'titli bħal "Nobbli Ħafna u Leali Ħafna".
Għaldaqstant, Arequipa mhux biss saret il-post tat-twelid ta' figuri politiċi notevoli iżda anke s-sit ta' movimenti politiċi ewlenin li għenu biex tiġi difiża l-istabbiltà ġuridika u ekonomika tal-belt; u b'hekk Arequipa ġiet elevata għal status inferjuri biss għall-belt rivali tagħha, il-belt kapitali ta' Lima.
Fit-22 ta' April 1883, Montero stabbilixxa Kungress Nazzjonali fil-Kulleġġ tal-Indipendenza, u seta' jiddependi fuq l-appoġġ militari minn armata lokali u fuq l-appoġġ finanzjarju importanti mill-kwoti u mit-taxxi mill-elit ekonomiku u mid-distretti agrikoli tan-Nofsinhar.
Fiċ-ċentru storiku tal-belt tispikka l-arkitettura reliġjuża tal-perjodu tal-viċirè u Repubblikan, b'karatteristiċi Spanjoli u awtoktoni, li kkostitwew l-iskola stilistika msejħa "l-Iskola Arequipeña", li kellha influwenza li waslet saħansitra f'Potosí, il-Bolivja.
Skont stħarriġ tal-gvern, Arequipa għandha l-ikbar "forza tax-xogħol" fil-Perù b'625,547 ruħ, u popolazzjoni attiva ekonomikament li tammonta għal 376,764 ruħ, b'rata ta' impjieg simili għall-medja nazzjonali, b'introjtu medju ta' 928 soles.
Il-parti ċentrali tal-belt hija maqsuma mix-xmara Chili mit-Tramuntana għan-Nofsinhar; lejn it-Tramuntana u l-Grigal ta' Arequipa hemm il-muntanji tal-Andes, filwaqt li lejn in-Nofsinhar u l-Punent hemm l-għoljiet ta' qabel il-muntanji tal-Andes.
Il-belt tinsab f'elevazzjoni medja ta' 2,328 metru 'il fuq mil-livell tal-baħar; l-iżjed parti baxxa tal-belt tinsab 2,041 metru 'il fuq mil-livell tal-baħar fiż-żona msejħa Huayco Uchumayo, filwaqt li l-ogħla parti tal-belt tinsab 2,810 metri 'il fuq mil-livell tal-baħar.
Il-kronisti Blas Valera u Inca Garcilaso de la Vega ssuġġerew li isem il-belt oriġina mill-frażi antika bl-Aymara, "ari qquepan", li suppost tfisser "ħoss ta' trumbetta", b'referenza għall-ħoss prodott meta wieħed jonfoħ f'qoxra tal-baħar vojta qisha bronja.
L-umdità relattiva medja tkun 46 %, b'umdità għolja medja ta' 70 % fl-istaġun tas-sajf u b'umdità baxxa medja ta' 27 % matul il-ħarifa, ix-xitwa u r-rebbiegħa, skont id-data mill-istazzjon meteoroloġiku tal-Isptar ta' Goyeneche.
Sorsi: iċ-Ċensiment tal-Popolazzjoni tal-1804 , il-Viċirè tal-Perù fl-1812, iċ-Ċensiment tal-abitanti tal-Perù , iċ-Ċensiment tal-Belt ta' Arequipa fl-1917, l-INEI, stima tal-popolazzjoni tal-INEI tal-2012.
Din il-logħba baqgħet imfakkra wkoll hekk kif Cohen deher f'ritratt wara l-logħba fejn Ramsey ma ħalliehx ipartat il-flokk ma' plejer avversarju kif hi t-tradizzjoni – Ramsey kien irrefera għall-plejers Arġentini bħala "annimali" minħabba l-logħba tagħhom ta' nuqqas ta' sportività.
Fis-sena 2000 Cohen ingħata l-MBE flimkien ma' erba' plejers oħra mill-iskwadra tal-1966 – Alan Ball, Ray Wilson, Nobby Stiles u Roger Hunt – wara kampanja minn partijiet tal-istampa li kienu sorpriżi bin-nuqqas ta' rikonoxximent uffiċjali lejn dawn il-plejers.
Il-kontributi ewlenin tiegħu kienu l-introduzzjoni ta' ċirkwit sintonizzat magħluq fil-parti tat-trażmettitur li tiġġenera l-enerġija, is-separazzjoni tiegħu mill-parti li tirradja l-enerġija permezz ta' akkoppjament induttiv, u iktar 'il quddiem l-użu ta' kristalli għal skopijiet ta' riċeviment tas-sinjal.
Braun ikkontribwixxa b'mod sinifikanti għall-iżvilupp tat-teknoloġija tar-radju u tat-televiżjoni: huwa kkondivida l-Premju Nobel għall-Fiżika fl-1909 ma' Guglielmo Marconi "għall-kontributi tagħhom fl-iżvilupp tat-telegrafija bla fili".
Sabiex jindirizzaw din il-kwistjoni, diversi riformaturi soċjali, magħrufa bħala l-Populares, ippruvaw jgħaddu liġijiet agrarji, iżda l-aħwa Gracchi, Saturninus, u Clodius Pulcher ġew kollha maqtula mill-avversarji tagħhom, l-Optimates, li jżommu l-ordni aristokratiku tradizzjonali.
Il-ġeneral Puniku Annibali invada l-Italja b’mod famuż billi qasam l-Alpi u kkaġuna fuq Ruma tliet telfiet devastanti fi Trebia, Lake Trasimene u Cannae, iżda r-Repubblika għal darb’oħra rkuprat u rebħet il-gwerra grazzi għal Scipio Africanus fil-Battalja ta’ Zama fl-202 QK.
Imbagħad bdiet sensiela twila ta’ konkwisti diffiċli, wara li għeleb b’mod notevoli lil Filippu V u Persew tal-Maċedonja, Antjoku III tal-Imperu Selewċidi, lill-Lusitanian Viriathus, lil Jugurtha Numidian, lir-re Pontiku Mitridate VI, lill-Gaul Vercingetorix u lill-Eġizzjan.
Mibda bit- twaqqigħ tar- Renju Ruman u spiċċa fis- sena 27 QK bit- twaqqif tal- Imperu Ruman, il- kontroll taʼ Ruma kiber malajr matul dan il- perjodu—mill-inħawi immedjati tal- belt għall- eġemonija fuq id- dinja kollha tal-Mediterran.
Huwa ngħaqad ma ' Pye Records fl-1965 bħala arranġatur u konduttur għall-produttur Tony Hatch u dak iż-żmien martu Jackie Trent . Johnny kellu rwol mhux ikkreditat bħala konduttur fuq l-album Nancy Sinatra In London u ħadem ma 'ħafna artisti oħra fis-sittinijiet bħala membru tal-persunal f'Pye.
Johnny kien id-direttur mużikali għall-ispettaklu ta' divertiment ħafif tal- BBC Happening For Lulu fl-1968–69 mal-kantanta Skoċċiża Lulu u mexxa r-rebbieħ konġunt tagħha tal-Eurovision Song Contest Boom Bang-A-Bang f'Madrid, 1969 li wassal biex kiseb rekord solo ma' Warner Bros. tar-Renju Unit.
L-album innovattiv tiegħu, Movements, ġie rreġistrat mal-aqwa mużiċisti tas-sessjoni ta’ Londra fir-rebbiegħa tal-1970, indaqq live fir-Royal Albert Hall u ġie ppressat minn Warner’s tliet darbiet fir-Renju Unit u fl-aħħar ħareġ mill-ġdid.
Movimenti u All To Bring You Morning reġgħu ġew rilaxxati fl-2015 bħala edizzjoni limitata SHMCD's minn Warner Bros. Il-Ġappun għas-suq Ġappuniż biss (din hija l-ewwel darba li kemm Movimenti kif ukoll All To Bring You Morning inħarġu fil-Ġappun).
Huwa rreġistra sensiela ta’ singles hit ma’ Paul Anka u Odia Coates u kompla jaħdem ma’ Paul Anka sal-1977 u wara dan, ried jikkonċentra fuq il-punteġġi għall-films u t-televiżjoni li wassal għal gig għal żmien twil bħala direttur mużikali għal Lynda .
Johnny kien Direttur tal-Mużika għall-5 Speċjali tal-Varjetajiet Televiżivi kollha ta' Lynda Carter u daret id-dinja magħha għal aktar minn għaxar snin deher fil-London Palladium, UK fl-4 ta' Ottubru 1980 biex jappoġġja s-single tad-debutt tagħha għal Motown Records The Last Song .
Il-mużika oriġinali ta’ Johnny għadha qed issib udjenza ġdida llum bil-partitura tiegħu għall-ewwel staġun ta’ Buck Rogers fis-Seklu 25 maħruġa fl-2013 u l-partitura tad-Disco kontemporanja tiegħu għat-tielet staġun ta’ Wonder Woman rilaxxata fl-2017.
Il-fehma li ġudizzji xierqa għandhom sehem importanti fil-prattika u l-ivvalutar tat-traduzzjoni ma għandhiex topponi l-idea li l-kritiku tat-traduzzjoni huwa kapaċi jibbaża l-analiżi tiegħu fuq deskrizzjonijiet sistematiċi u għarfien intersuġġettiv tal-proċess u l-prodott finali tat-traduzzjoni.
Il-kritika tat-traduzzjoni għad għandha bosta kwistjonijiet miftuħa, bħal pereżempju l-isem li għandu jingħata għall-proċess tal-evalwazzjoni tat-traduzzjonijiet, u liem għandhom ikunu l-kriterji tal-evalwazzjoni, fejn kull wieħed minn dawn jistħoqqlu studju ddettaljat.
Waqt li kien qed jindirizza mijiet ta’ delegati waqt is-17-il assemblea plenarja tal-Assoċjazzjoni tal-Konferenzi Episkopali Membri fl-Afrika tal-Lvant f’Nairobi f’Lulju 2011, l-Arċisqof Hon saħaq fuq ir-rwol li dejjem qed jiżdied tal-fidili lajċi fl-evanġelizzazzjoni.
F'Marzu 2011, Hon qal li l-ordinazzjoni ppjanata tas-saċerdoti mill- Assoċjazzjoni Kattolika Patrijottika Ċiniża kienet tfisser "diviżjoni . tikkawża wġigħ kbir lill-ġisem kollu . huwa ferut u mdemmi", għaliex l-ebda isqof ma jista' jkun validament maħtur mingħajr mandat papali.
Qal li s-saċerdoti u l-isqfijiet Ċiniżi jridu juru “s-sinsla” u jirreżistu l-pressjoni tal-gvern b’imħabba għall-għaqda tal-Knisja u l-memorja tal-ħafna xhieda erojċi tal-fidi tal-għexieren ta’ snin li għaddew.
Wieħed mill-figuri prinċipali responsabbli għar-rikostruzzjoni ta' Palenque u għal "rinaxximent" tal-arti u tal-arkitettura tal-belt huwa wkoll wieħed mill-iktar Ajaw tal-Maja li hu magħruf, Kʼinich Janaabʼ Pakal , li mexxa mis-615 sas-683.
Ix-xogħol ta' Tatiana Proskouriakoff kif ukoll dak ta' Berlin, Schele, Mathews, u oħrajn, ta bidu għall-investigazzjonijiet storiċi intensivi li kkaratterizzaw ħafna mill-istudju dwar il-Maja tal-qedem mis-snin 60 tas-seklu 20 sa llum il-ġurnata.
Fl-1952 Alberto Ruz Lhuillier neħħa tavla tal-ġebel mill-art tal-kamra ta' wara tat-tempju u żvela passaġġ (li mtela ftit qabel ma l-belt ġiet abbandunata u nfetaħ mill-ġdid mill-arkeologi) li permezz ta' taraġ twil iwassal sal-qabar ta' Pakal.
Dan il-psikodott x'aktarx huwa referenza fiżika għal kunċetti dwar it-tluq tar-ruħ fil-mument tal-mewt fl-eskatoloġija tal-Maja, fejn fil-kitbiet imnaqqxa tintuża l-frażi ochb'ihaj sak ik'il b'referenza għat-tluq tar-ruħ.
It-Tempju tas-Salib, it-Tempju tax-Xemx u t-Tempju tas-Salib tal-Weraq huma grupp ta' tempji grazzjużi fuq piramidi mtarrġin, u kull wieħed minnhom għandu riljiev imnaqqax b'mod elaborat fil-kompartiment intern b'żewġ figuri li jippreżentaw oġġetti ritwali u effiġji lil ikona ċentrali.
Ħafna mill-istorja ta' Palenque ġiet rikostruwita mill-qari tal-kitbiet ġeroglifiċi tal-Maja fuq il-bosta monumenti; issa l-istoriċi għandhom sekwenza twila tad-dinastija mexxejja ta' Palenque fis-seklu 5 u għarfien estensiv tar-rivalità tal-belt-stat ma' stati oħra bħal Calakmul u Toniná.
F'Ġunju 2022, l-arkeologi mill-Istitut Nazzjonali tal-Antropoloġija u l-Istorja tal-Messiku ħabbru l-iskoperta ta' statwa b'ras tal-ġibs twila disa' pulzieri ta' 1,300 sena li tindika lil Hun Hunahpu ta' età żgħira, l-alla mitoloġiku tal-qamħirrum tal-Maja.
Skont l-arkeologu Arnoldo González Cruz, il-poplu tal-Maja simbolikament għalqu l-għadira billi kissru ftit mill-ġibs u poġġew fdalijiet tal-annimali, inkluż frammenti tal-fuħħar, fdalijiet tal-għadam imnaqqxa, qxur, ponot tal-vleġeġ tal-ossidjana, żibeġ, ħxejjex u oħrajn.
Il-fdalijiet ta' Palenque jmorru lura għall-226 Q.K. sal-ħabta tas-799 W.K. Wara d-deklin tagħha, il-belt inħakmet mill-ġungla ta' siġar taċ-ċedru, tal-kawba u tas-sapodilla, iżda mbagħad ġiet skavata u rrestawrata.
Tinsab qrib ix-xmara Usumacinta fl-istat Messikan ta' Chiapas, madwar 130 kilometru fin-Nofsinhar ta' Ciudad del Carmen, 150 metru 'il fuq mil-livell tal-baħar. Ikollha medja ta' xi 2,160 millimetru ta' xita fis-sena u temperatura umduża ta' 26 C .
Il-qofol tar-rakkont jirreġistra r-ritwali ta' tmiem il-K'atun ta' K'inich Janaab' Pakal, iffukat fuq l-ikoni tad-divinitajiet patruni tal-belt magħrufa prożajkament b'mod kollettiv bħala t-Trijade ta' Palenque jew b'mod individwali bħala GI, GII u GIII.
Alfred Maudslay rama tinda fil-fdalijiet fl-1890-1891 u ħa ritratti estensivi tal-arti u tal-kitbiet imnaqqxa kollha li seta' jsib, u għamel forom tal-karti u tal-ġibs ta' ħafna mill-kitbiet imnaqqxa, kif ukoll mapep u tpinġijiet dettaljati, u stabbilixxa standard għoli għall-investigaturi kollha l-oħra tal-ġejjieni.
Sadanittant, fl-1840 Patrick Walker u Herbert Caddy żaru s-sit fuq missjoni tal-gvernatur tal-Ħonduras Brittantika, u mbagħad żaruh John Lloyd Stephens u Frederick Catherwood li ppubblikaw rakkont bl-illustrazzjonijiet is-sena ta' wara li kien superjuri ferm għar-rakkonti preċedenti dwar il-fdalijiet.
Matul is-seklu 8, B'aakal kulma jmur esperjenzat diffikultajiet kbar, bl-istess mod bħall-biċċa l-kbira ta' bliet-stati Klassiċi oħra tal-Maja, u ma kien hemm l-ebda kostruzzjoni tal-elit fiċ-ċentru ċerimonjali wara t-800.
Il-panewijiet bil-glifiċi fit-Tempju tal-Kitbiet Imnaqqxa, li jirreġistraw l-avvenimenti li seħħew dak iż-żmien, jirrakkontaw li xi ċerimonji reliġjużi annwali fundamentali ma sarux fis-613 u li f'dak il-punt: "Tilfet is-Sinjura Divina, tilef ir-re".
Mill-1949 sal-1952 Alberto Ruz Lhuillier issorvelja l-iskavi u l-konsolidazzjonijiet tas-sit għall-Istitut Nazzjonali tal-Antropoloġija u l-Istorja tal-Messiku; kien Ruz Lhuillier l-ewwel persuna li ra l-qabar ta' Pakal il-Kbir wara elf sena.
Huwa kien l-ewwel wieħed li nnota li l-figuri fl-arti antika ta' Palenque kienu qishom l-Amerikani Nattivi lokali; xi esploraturi bikrin oħra, anke snin wara, attribwew is-sit saħansitra lil popli distanti bħall-Eġizzjani, il-Polineżjani jew it-Tribujiet Mitlufa ta' Iżrael.